Nutsatik lokʼel ta Paraiso | Kʼusi chal li Vivliae\nKʼELO TA afrikáans albanés alemán amárico asamés azerí azerí (alfabeto cirílico) bajo alemán bashkir bassa de Camerún batako toba becol bengalí birmano boulou búlgaro cabilé camboyano cebuano checo chichewa chino mandarín (simplificado) chino mandarín (tradicional) chitumbuka chiyao chol cingalés coreano criollo de las seychelles croata danés digor duala efik endonga eslovaco esloveno español estonio feroés finlandés francés fulbé de Camerún georgiano griego groenlandés guaraní gujarati hebreo hiligaynon hindi hmong (blanco) holandés húngaro ilocano indonesio inglés irlandés islandés italiano japonés kayin sgaw kazajo kekchí kiniaruanda kirguís kirundi konkani (alfabeto devanagari) konkani (alfabeto latino) kurdo (alfabeto árabe) kurdo kurmanyí ta Cáucaso kwanyama lao letón macedonio malayo malayálam malgache maltés mam mapudungun maratí maya mazahua mazateco de Huautla misquito mixteco de Huajuapan mizo mongol navajo nepalés ngäbere (o guaymí) nias noruego náhuatl de Guerrero náhuatl de la Huasteca náhuatl del centro osético otomí del valle ta Mezquital pangasinán persa polaco portugués punyabí purépecha quechua ancashino quechua ayacuchano quechua cuzqueño quiché romaní ta sur de Grecia rumano ruso senya k'op ta Cuba senya k'op ta Madagascar senya kʼop ta Argentina senya kʼop ta Australia senya kʼop ta Brasil senya kʼop ta China senya kʼop ta Colombia senya kʼop ta Corea senya kʼop ta Ecuador senya kʼop ta España senya kʼop ta Estados Unidos senya kʼop ta Estonia senya kʼop ta Finlandia senya kʼop ta Gran Bretaña senya kʼop ta Grecia senya kʼop ta Holanda senya kʼop ta Indonesia senya kʼop ta Italia senya kʼop ta Japón senya kʼop ta México senya kʼop ta Nicaragua senya kʼop ta Perú senya kʼop ta Polonia senya kʼop ta Portugal senya kʼop ta Quebec senya kʼop ta República Checa senya kʼop ta Rusia senya kʼop ta Venezuela senya kʼop ta Zimbabwe sepedi serbio serbio (alfabeto latino) setsuana shona somalí sranangtongo suajili suati sueco tagalo tai tamil tarahumara tayik telugu tigriña tivo tlapaneco tojolabal totonaco tseltal tsonga tsotsil turco turcomano tártaro ucraniano udmurto uhobo uigur (alfabeto cirílico) urdu uzbeko uzbeko (alfabeto latino) vendal vietnamita waray-waray xhosa yoruba zapoteco de Lachiguiri zapoteco del istmo zulú árabe\nJun jtoyba anjel chakʼbe xchʼun Adán xchiʼuk Eva ti akʼo mu xchʼunbeik smantal li Diose. Ta skoj taje ch-ayan mulil xchiʼuk lajelal\nKʼALAL jal toʼox tajek skʼan xichʼ pasel li krixchanoetike, la spas anjeletik li Diose, kuxlejaletik ti mu xvinaj ta kʼelele. Jun anjel —ti la sbiin Satanás o Diablo ta tsʼakale— la stoy sba xchiʼuk la sloʼla Eva sventa tsloʼ li sat teʼ ti yaloj Dios mu stakʼ sloʼike.\nLi Satanase la stunes jkot kiletel chon sventa tskʼopon li Evae xchiʼuk laj yakʼbe ta aʼyel ti oy la kʼusi lek muʼyuk tskʼupinik ti jaʼ snakʼoj Dios ta sventa li krixchanoetike. Xchiʼuk laj yalbe xtok ti mi ta la sloʼbeik li sat teʼ taje muʼyuk la ta xchamik; kʼalal jech laj yale laj yakʼ ta aʼyel ti yakal tsjut kʼop li Diose. Li Diabloe toj lek xa noʼox ta jyalel laj yalbe, laj yal ti mi muʼyuk la chchʼunbeik smantal Diose oy la kʼusi chkʼot yojtikinik ti toj leke xchiʼuk ti xuʼ la spasik li kʼusi tskʼanike. Pe naka jutbil kʼop: li baʼyel jut kʼop ti laj yichʼ alel ta balumile. Ta melel, li jloʼlavanej taje oy kʼusitik la xchibal kʼopta, jaʼ liʼe: ¿Mi oy sderecho tsventain Dios li vinajel-balumile? ¿Mi tukʼ li smantaltake? ¿Mi lek ti ta jchʼunbetike?\nPʼaj ta petsʼ li Evae. Lik skʼan ta yoʼonton li sat teʼe, ta tsʼakale la sloʼ. Vaʼun laj yakʼbe li smalale, jech la sloʼ ek. Akʼo mi mu tsotsuk skʼoplal yileluk, pe jaʼ jun toybail li taje, jun mulil. Lek snaʼojik li kʼusi yakal spasike: yakal spʼajik kʼuchaʼal ajvalil yuʼunik li Jpasvaneje, ti jaʼ akʼbatik skotol li kʼusi oy yuʼunike, xchiʼuk li stukʼil kuxlejalike.\n«Li syalʼole ta to xlic xvochʼbot ajol; yan li voʼote jaʼ noʼox chatiʼbe xchac yacan.» (Génesis 3:15)\nLi Diose laj yakʼbe stoj smul li jtoybaetik ta skoj li kʼusi la spasike. Baʼyel laj yal ti ta mas tsʼakale, oy buchʼu tstak tal —li albil Nitilulale—, jaʼ chakʼbe slajeb li kiletel chone, jaʼ xkaltik, li Satanase. Vaʼun laj yalbe ti chchamik li Adán xchiʼuk Evae, pe la xkʼuxubinbe li yalab xnichʼnabik ti ch-ayanik ta tsʼakale, jaʼ yuʼun muʼyuk to laj yakʼ chamuk ta ora. ¿Kʼusi tstaik ta tsʼakal li yalab xnichʼnabike? Li Jeovae laj yal ti buchʼu tstak tal ta tsʼakale tstupʼbe skʼoplal skotol li kʼusitik chopol kʼot ta pasel ta skoj li toybail ta Edene. Pe ¿buchʼu van li Jpojvanej taje, xchiʼuk kʼuxi van chkʼot ta pasel yuʼun li kʼusi albil akʼo spase? Taje vinaj tal skʼoplal ta tsʼakal, kʼalal laj yichʼ tsʼibael tal li Vivliae.\nVaʼun, li Diose la snuts lokʼel ta Paraiso li Adán xchiʼuk Evae. Kʼalal lokʼemik xaʼox ta nichimaltike, persa me skʼan tsots chabtelanik li balumile sventa tsta sveʼelik. Te une, jaʼo laj yil yol ta sba velta li Evae, Caín sbi. Ta tsʼakale laj to yil yan skeremik xchiʼuk stsebik li Adán xchiʼuk Evae, ti te tsakal skʼoplal li Abel xchiʼuk Set, ti jaʼ smoltot li Noee.\n(Lokʼem ta kapitulo 3 kʼalal ta 5 yuʼun Génesis xchiʼuk ta Apocalipsis 12:9.)\n¿Buchʼu ti laj yal li baʼyel jutbil kʼop ta balumile xchiʼuk kʼusi jut kʼopal?\n¿Kʼu yuʼun la snuts lokʼel ta Paraiso Adán xchiʼuk Eva li Diose?\nKʼalal laj yal kʼusi chkʼot ta stojolal jtoybaetik li Diose, ¿kʼusi laj yal ti tspat oʼontonale?\nMULIL XCHIʼUK LAJEL\nMuʼyuk xchopolalik laj yichʼik pasel li Adán xchiʼuk Evae, xuʼ toʼox xkuxiik li ta Paraisoe xchiʼuk ti mu xchamike. Pe kʼalal la stoy sbaike, jaʼ jun mulil la spasik xchiʼuk ayan xchopolalik, vaʼun muʼyuk xa lek laj yil sbaik xchiʼuk li sNioʼal kuxlejale, li Jeovae. Li stukik xchiʼuk li snitilultakike, ti ta xkuchik ek li xchopolalike, jaʼ onoʼox me oy ta yoʼontonik tspas smulik xchiʼuk ta onoʼox me xchamik (Romanos 5:12).